انظموا الی مجموعه منتديات العراق بالفيس بوک
السلام عليكم
بما اني عشت وحدي لفترات طويلة فقد تعلمت نوعا ما الطبخ و لكن عندما ادعى في بيوت الاصدقاء احيانا ارى اكلات لا اعرف كيف اعملها خاصة اكلات الحشو مع الرز مثل تمن عدس او تمن تاجينه او تمن كلم او تمن باقلاء او شعريه او لحم مفروم مع الفطر مخبوط مع التمن .. الخ , عندما احاول ان اقوم بعمل مثل هذه الاكلات فغالبا اما يصبح الرز يابسا بحيث يصعب بلعه او الرائحة تصبح غير مقبولة مثلا .. الخ , انا اعمل الرز عن طريق تفويره ثم اصفيه و الذي اريد ان افهمه هل اضيف مواد الحشو قبل التصفاة ام بعد التصفاة ؟ ام اعمل التمن بطريقة اخرى ؟ الرجاء تعليمنا بعض هذه الاكلات التي ذكرتها , لأني عندما اسأل امي بالتلفون فدائما الجواب هو ان احصل على رزالة , فحبذا لو ذكرتم لنا بعض الوصفات و المقادير و اهم شيء طريقة اضافة المواد الى التمن (قبل التصفاه ؟ بعد التصفاه؟ ام بعد اكمال طبخ الرز ؟ ) مع جزيل الشكر.
اخی بعد ما تصفی التمن وترجعه للجدر حتی یتهدر اضف المواد اللی تریدها ویه التمن لکن کل ماده مو تخلیها وهی نیه لازم تطبخها مثلا اللحم والفطر لازم تحمسه ویه بصل وبهارات لوحده قبل لا تطبخ التمن
اما العدس الاحمر اذا ترید تصفی التمن تطبخه لوحده وتالی تضیفه للتمن من تصفیه وتخلیه یتهدر
یعنی لازم تطبخ کلشی لوحده وتالی تخلطهن وکت التهدیر
واذا کان شرحی مو واضح هم گول واهلا بک بالمطبخ
ما اجمل لحظات الهدوء .......... بعد ساعات من الضوضاء
علويه رحمه الله والديج , هاي خوش معلومة لأني غالبا كنت اضيف المواد قبل ما صفي التمن يعني وكت الفوره مال ماي و بعدين اصفيهم سويه , و هسه راح اجرب الطريقة اللي كلتي عليهه , و ياريت تكليلي شتخلون للحم المثروم بهارات حتى تروح ريحة الزفره مالته , يعني البصل وحده اشو ما يروح الريحه , و سؤال اخير شلون يسوون تمن باقله ويه الشبنت , و رحمه الله والديج مره ثانيه .
اخی الکریم بالنسبه للحم المثروم اول تحمس البصل الی ان یصیر ذهبی اللون وتالی تضیف اللحم وتحمسه ویاه الی ان یتغیر لونه الوردی الی البنی وتالی تضیف انواع البهارات المخلوطه اذا عندک واذا ما عندک بهارات مخلوطه انت سویلک بهارات من (حبه کزبر وحبه حلوه وقرنفل ودارسین وزنجبیل وجوزه الطیب وکرکم وفلفل وهیل تطحنهن سویه حتی یصیرن بهارات کلش حلوه ) وتضیف للحم ویه الحمس لومی بصره مطحون او ما امطحون بس کون تکسره شویه وهذا اللی یوخر ریحه الزفره باللحم .
اما تمن الباقلا فتسلق الباقلا الی ان تستوی بس مو تذوب وتالی تثرمهه قطع خشنه وتحمس لها بصل وتحطها فوگه وتضیف بهارات همین وتخلی علی جهه
تطبخ التمن وتصفیه وقبل لا تخلیه بالجدر تاخذ الشبت الطازج المثروم ناعم واذا کان عندک یابس نقعه بالماء وتالی تخلطه ویه التمن وتقلبه وتحط نص التمن بجدر التهدیر وتالی تضیف الباقلا بالوسط وتالی تضیف باقی التمن یعنی الباقلا تصیر بنص التمن حتی تنطی ریحه للتمن وتخلی یتهدر فتره
والف عافیه .
وانا مستعده لای اکله ثانیه ما تعرفها او عندک سؤال عنها
عاشت ايدج علويه , بس هاي شغلة البهارات ما طلع راس من عدهه و لهذا اكلي اكثره تعبان , على العموم راح انجرب تمن ويه اللحم مثروم و العدس و شويه كشمش باجر و نشوف النتيجة , و هاي مال تمن باقله صعبه و يرادلهه خلك ما اصور ادبرهه , خلي ابدي بالبسيطات و الله كريم و انشالله نتعلم لأن اكل المطاعم بهذلنه , و هم رحمه الله والديج علويه ما قصرتي.
اذا ترید ویه اللحم تسوی بتیته گلی ووری ما یستوی التمن واللحم تخلطها ویاهن هم راح یطلع حلو
واهلا بک
اممممممممم جاماتعرف
قوانين المنتدى